钦定古今图书集成/明伦汇编/氏族典/第121卷 > 陈荐
## 钦定古今图书集成/明伦汇编/氏族典/第121卷 > 陈荐

按《宋史陈荐传》：“荐字彦升，邢州沙河人。举进士，为华
阳尉。从韩琦定州、河东幕府。性木彊简澹，独琦知之
最深。琦辅政，荐为秘阁校理，判登闻检院，知太常礼
院。英宗诸王出阁，选为记室参军，直集贤院。颍王为
皇太子，加右谕德。王即位，拜天章阁待制，进知制诰，
知谏院，除龙图阁直学士、河北都转运使。还判流内”
铨，权主管御史台。出知蔡州，召为宝文阁学士兼侍
读，进资政殿学士。屡求退，以为本州，擢其子厚御史
台主簿。未几，提举崇福宫，卒，赠光禄大夫。